smcproject/ml-wiki-sentences huggingface dataset:
അഭിനേതാക്കൾ കാജോൾ - ഈല റായ്തുർക്കർ റിഥിസെൻ - വിവാൻ റായ്തുർക്കർ ടോട്ട റോയി ചൗധരി - അരുൺ റായ്തുർക്കർ റാശി മാൽ - നികിത സക്കീർ ഹുസൈൻ - കോളേജ് പ്രിൻസിപ്പൽ നേഹ ധൂപിയ - ലിസ മറൈൻ ഷതാഫ് ഫിഗർ - മാധവി ഭോഗട്ട് ശാലിനി പാണ്ടേ മുകേഷ് റിഷി - രാജേഷ് കുമാർ ശർമ അലിഷാ ചിനോയ് - അതിഥി താരം അനു മല്ലിക് - അതിഥി താരം ഇള അരുൺ - അതിഥി താരം ഇമ്രാൻ ഖാൻ - അതിഥി താരം ഷാൻ - അതിഥി താരം ബാബ സെഗാൾ - അതിഥി താരം അമിതാഭ് ബച്ചൻ - അതിഥി താരം ആർ. ജെ. അലോക് - രസതന്ത്ര പ്രൊഫസർ ശബ്ദട്രാക്ക്
സ്വാനന്ദ് കിർക്കിർ, അസ്മാ, ശ്യാം അനുരാഗി എന്നിവരുടെ വരികൾക്ക് ഡാനിയൽ ബി. ജോർജ്ജ്, അമിത് ത്രിവേദി, രാഘവ് സച്ചാർ എന്നിവർ  സംഗീതം നൽകിയിരിക്കുന്നു.
ചിത്രത്തിലെ ആദ്യ ഗാനം "മമ്മ കി പർചായി" 2018 ആഗസ്റ്റ് 13 നാണ് റിലീസ് ചെയ്തത്.
രണ്ടാമത്തെ ഗാനം "യാദോം കി അൽമാരി" 2018 ആഗസ്റ്റ് 20 ന് റിലീസ് ചെയ്തു.
ട്രാക്ക് ലിസ്റ്റിംഗ് # ഗാനം ആലാപനം ദൈർഘ്യം 1.
"മമ്മ കി പർചായി" റോണിറ്റ് സർകാർ 4:06 2.
"യാദോം കി അൽമാരി" പലോമി ഘോഷ് 3:49 3.
"ഡൂബ ഡൂബ" അരിജിത് സിംഗ് , സുനിധി ചൗഹാൻ 4:03 4.
"ചന്ദ് ലംഹേ" (അസ്മാ എഴുതിയ വരികൾ) ശിൽപ റാവു 4:04 5.
"ഖോയ ഉജാല" പലോമി ഘോഷ് 4:13 6.
"രുക് രുക് രുക്" (ശ്യാം അനുരാഗി എഴുതിയ വരികൾ) പലോമി ഘോഷ് 4:09 ആകെ ദൈർഘ്യം: 24:24 അവലംബം പുറം കണ്ണികൾ ഹെലികോപ്റ്റർ ഈല ഇന്റർനെറ്റ് മൂവി ഡാറ്റാബേസിൽ Helicopter Eela on Bollywood Hungama
ഹെറോഡോട്ടസ് ഇംഗ്ലീഷ് വിലാസം https://ml.wikipedia.org/wiki/Herodotus
ബി.സി. അഞ്ചാം നൂറ്റാണ്ടിൽ ജീവിച്ചിരുന്ന ഗ്രീക്ക് ചരിത്രകാരനായിരുന്നു ഹെറോഡോട്ടസ് (ജനനം ബിസി 484; മരണം 425).
പുരാതന ഏഷ്യാമൈനറിൽ കാരിയയിലുള്ള ഹാലിക്കാർനാസസിൽ (ആധുനിക തുർക്കിയിൽ ബോദ്രമിനടുത്ത്) ആണ് അദ്ദേഹം ജനിച്ചത്.
ചരിത്രവസ്തുതകളെ ചിട്ടയോടെ ശേഖരിച്ച്, ഒരളവുവരെയെങ്കിലും അവയുടെ വാസ്തവികത പരിശോധിച്ച ശേഷം അവധാനതയോടെ പൂർവാപരക്രമത്തിൽ അവതരിപ്പിച്ച ആദ്യത്തെ വ്യക്തി എന്ന നിലയിൽ, "ചരിത്രരചനയുടെ പിതാവ്" എന്ന് അദ്ദേഹം വിശേഷിപ്പിക്കപ്പെടുന്നു ഹെറോഡോട്ടസിന്റെ ഏകരചനയായി അറിയപ്പെടുന്ന ഹിസ്റ്ററീസ് ആണ് അദ്ദേഹത്തിന്റെ ചരിത്രാന്വേഷണങ്ങളുടെ രേഖ.
ഗ്രീസും പേർഷ്യയും തമ്മിൽ ബി.സി. അഞ്ചാം നൂറ്റാണ്ടിൽ നടന്ന യുദ്ധത്തിന്റെ ഉല്പത്തിയുടെ അന്വേഷണമെന്ന നിലയിൽ എഴുതിയിരിക്കുന്ന ഹെറോഡോട്ടസിന്റെ കൃതി, ഭൂമിശാസ്ത്രപരവും നരവംശശാസ്ത്രപരവുമായ അറിവുകളുടെ അമൂല്യശേഖരമാണ്.
ഈ 'ചരിത്രത്തിന്റെ' ചില ഘടകങ്ങൾ ഭാവനാസൃഷ്ടി ആയിരിക്കാമെങ്കിലും  കേട്ടറിഞ്ഞ കാര്യങ്ങളേ താൻ എഴുതിയിട്ടുള്ളു എന്ന് ഹെറോഡോട്ടസ് അവകാശപ്പെടുന്നുണ്ട്.
ഈ ചരിത്രകാരന്റെ ജീവിതകഥ മിക്കവാറും അജ്ഞാതമാണ്.
എങ്കിലും പിതൃസഹോദരന്റെ രാഷ്ട്രീയപ്രവർത്തനവുമായി ബന്ധപ്പെട്ട സംഭവവികാസങ്ങൾ 32 വയസ്സുള്ളപ്പോൾ ഹെറോഡോട്ടസിന്റെ നാടുകടത്തലിൽ കലാശിച്ചതിനാൽ, രാജനീതിയിലെ ഉപജാപങ്ങളിൽ പങ്കെടുക്കാൻ മാത്രം നിലയുള്ള ഒരു കുടുംബത്തിലാണ് അദ്ദേഹം ജനിച്ചതെന്നു കരുതപ്പെടുന്നു.
ഹെറോഡോട്ടസ് സങ്കല്പിച്ചിരിക്കാവുന്ന ഭൂമിയിലെ മനുഷ്യാവാസമേഖല
മദ്ധ്യധരണിപ്രദേശത്തും സമീപപ്രദേശങ്ങളിലും നടത്തിയ ദീർഘസഞ്ചാരങ്ങളാണ്  ഹെറോഡോട്ടസിനെ തന്റെ പ്രസിദ്ധകൃതിയുടെ രചനക്കുപകരിച്ച വസ്തുതകളുടെ ശേഖരണത്തിനു സഹായിച്ചത്.
സഞ്ചാരങ്ങൾക്കിടയിൽ ഫിനീഷ്യ വഴി ഈജിപ്തിലെത്തിയ ഹെറോഡോട്ടസ്, ആ നാടിന്റെ തെക്കേയറ്റത്ത് നൈൽനദിയിലെ ദ്വീപായ എലിഫാന്റൈൻ വരെ പോയി.
തുടർന്ന് പടിഞ്ഞാറ് ആധുനിക ലിബിയയിലെ സൈറീനും കിഴക്ക് പേർഷ്യയിലെ പ്രസിദ്ധനഗരമായ  സൂസയും അദ്ദേഹത്തിന്റെ യാത്രാപഥത്തിൽ പെട്ടു.
വടക്ക് കരിങ്കടൽ തീരത്തെ ഗ്രീക്ക് നഗരങ്ങളും അദ്ദേഹം സന്ദർശിച്ചു.
20 മുതൽ 37 വരെയുള്ള പ്രായത്തിനിടെ നടത്തിയ ഈ യാത്രകൾക്കിടയിൽ അദ്ദേഹം, താൻ കണ്ട സ്ഥലങ്ങളെക്കുറിച്ചുള്ള വിവരങ്ങൾ ശിശുസദൃശമായ കൗതുകത്തോടും ശാസ്ത്രജ്ഞന്റെ നിരീക്ഷണപാടവത്തോടും കൂടെ ശേഖരിച്ചു.
ഈ വിവരസഞ്ചയവുമായി പൊതുവർഷം 447-നടുത്ത് ഹെറോഡോട്ടസ് ആഥൻസിൽ താമസമാക്കി.
തുടർന്ന് അദ്ദേഹം എഴുതിയ കൃതി പ്രശസ്തിയിൽ എല്ലാ ചരിത്രരചനകളേയും അതിശയിച്ചു.
ഗ്രെക്കോ-പേർഷ്യൻ യുദ്ധത്തിന്റെ ഉല്പത്തിയുടേതും പരിണാമത്തിന്റേതുമായി സങ്കല്പിക്കപ്പെടുന്ന ഈ കഥയിൽ അദ്ദേഹം ഈജിപ്തിന്റേയും ഗ്രീസിന്റേയും 'സമീപപൗരസ്ത്യ'-ദേശങ്ങളുടേയും ചരിത്രങ്ങളെ അവയുടെ ജന്മപുരാണങ്ങൾ മുതൽ പിന്തുടരുക കൂടി ചെയ്യുന്നു.
കൃതി അന്വേഷണം ഹെറോഡോട്ടസിന്റെ ജന്മസ്ഥലമായ ഹാലിക്കാർനാസ്സസ്സിൽ അദ്ദേഹത്തിന്റെ പ്രതിമ
തന്റെ ദീർഘചരിത്രം ഹെറോഡോട്ടസ് തുടങ്ങുന്നത് താഴെപ്പറയുന്ന അർത്ഥമുള്ള ഒരാമുഖവാക്യത്തിലാണ്:- “ ഹാലിക്കാർനാസസിലെ ഹെറോഡോട്ടസ് പ്രസിദ്ധപ്പെടുത്തുന്ന 'അന്വേഷണങ്ങൾ' (Histories) ആണിവ. മനുഷ്യകർമ്മങ്ങളുടെ സ്മരണയെ ജീർണ്ണതയിൽ നിന്നു രക്ഷിക്കാനും ഗ്രീസുകാരുടേയും കിരാതന്മാരുടേയും അത്ഭുതകരമായ മഹത്കൃത്യങ്ങൾക്ക് പുകഴ്ചയുടെ പങ്ക് നഷ്ടപ്പെടാതിരിക്കാനും അവ ഉപകരിക്കുമെന്നും അവരുടെ കലഹകാരണങ്ങൾക്ക് അവ രേഖയായിരിക്കുമെന്നും അദ്ദേഹം പ്രതീക്ഷിക്കുന്നു. ”
'ഹിസ്റ്ററി' എന്ന ഗ്രീക്ക് പദം ഹെറോഡോട്ടസ് ഉപയോഗിച്ചത് അന്വേഷണങ്ങൾ, ഗവേഷണം എന്നൊക്കെയുള്ള അർത്ഥത്തിലായിരുന്നു.
ഹെറോഡോട്ടസിന്റെ കൃതിയുടെ പേരു പിന്തുടർന്നാണ് ആ പദത്തിന് കാലക്രമേണ, ചരിത്രം എന്ന അർത്ഥം വന്നുചേർന്നത്.
ഹെറോഡോട്ടസിന്റെ രചന ഒരു പുതിയ സാഹിത്യരൂപത്തിന്റെ മാതൃകയായി താമസിയാതെ അംഗീകാരം നേടി.
അദ്ദേഹത്തിനു മുൻപ് ഭൂതകാലത്തെക്കുറിച്ചുള്ള അറിവിന്റെ പരിരക്ഷയുടെ ഉപാധികൾ ദിനവൃത്താന്തങ്ങളും ഇതിഹാസങ്ങളും മറ്റുമായിരുന്നു.
പൂർവകാലവൃത്താന്തങ്ങളെ ദാർശനികമായും ഗവേഷണകൗതുകത്തോടെയും സമീപിച്ചുവെന്നതാണ് ഹെറോഡോട്ടസിന്റെ പുതുമ.
മനുഷ്യവ്യാപാരങ്ങളെക്കുറിച്ചുള്ള അന്വേഷണമായി അദ്ദേഹം തന്റെ രചനാസംരംഭത്തെ കണ്ടു.
"ചരിത്രരചനയുടെ പിതാവ്" എന്ന വിശേഷണം ഗ്രന്ഥകാരനു ലഭിച്ചത്, കൃതിയുടെ ഈ സവിശേഷതകളിൽ നിന്നാണ്.
ബിസി 430-424 കാലത്തു പ്രസിദ്ധീകരിക്കപ്പെട്ട ഹെറോഡോട്ടസിന്റെ രചന, പിൽക്കാലത്ത് അലക്സാണ്ഡ്രിയൻ പണ്ഡിതന്മാർ നടത്തിയ സംശോധനയിൽ ഒൻപതു പുസ്തകങ്ങളായി തിരിഞ്ഞു.
വിജ്ഞാനത്തിന്റെ നവദേവതകളുടെ (Nine Muses) പേരുകൾ പിന്തുടർന്ന് ക്ലിയോ, യൂട്ടെർപ്പെ, തലായാ, മെൽപ്പോമെനെ, ടെർപ്സിക്കറി, ഇറാറ്റോ, പോളിമ്നിയ, ഔറാനിയ, കലയപ്പി എന്നീ പേരുകളും അവയ്ക്കു നൽകപ്പെട്ടു.
ഏറ്റവും ലളിതവും വിപുലവുമായ വിശകലനത്തിൽ, നാലു പേർഷ്യൻ സാമ്രാട്ടുകളുടെ വംശചരിത്രത്തിനു സമാന്തരമായി താഴെപ്പറയുന്ന ക്രമമാണ് ഈ കൃതിക്കുള്ളത്: സൈറസ് , (ബിസി 557–530) : 1-ആം പുസ്തകം; കാമ്പിസസ് , (ബിസി 530–522) : 2-ആം പുസ്തകവും 3-ആം പുസ്തകത്തിന്റെ ആദ്യഭാഗവും ഡാരിയസ് (ബിസി  521–486) : 3-ആം പുസ്തകത്തിന്റെ ബാക്കിയും 4, 5, 6 പുസ്തകങ്ങളും സെർക്സസ് (ബിസി 486–479): 7, 8, 9 പുസ്തകങ്ങൾ ചരിത്രം മാരത്തൺ പത്തൊൻപതാം നൂറ്റാണ്ടിൽ ഈജിപ്തിൽ കണ്ടുകിട്ടിയ ഓക്സിറിങ്കസ് ഗ്രന്ഥശേഖരത്തിനൊപ്പമുണ്ടായിരുന്ന 'ഹിസ്റ്ററീസ്' ശകലം
ഒൻപതു പുസ്തകങ്ങളിൽ ആദ്യത്തെ ആറെണ്ണം പേർഷ്യൻ സാമ്രാജ്യത്തിന്റെ വളർച്ചയുടെ കഥയാണ്.
ബിസി ആറാം നൂറ്റാണ്ടിൽ ഗ്രീസിനെ ആദ്യമായി കീഴടക്കി കപ്പം ഈടാക്കിയ ഏഷ്യൻ ചക്രവർത്തി ലിഡിയായിലെ ക്രീസസിന്റെ കഥയിലാണ് ഈ ചരിത്രം തുടങ്ങുന്നത്.
ക്രീസസിനെ തോല്പിച്ച് അദ്ദേഹത്തിന്റെ പിൻഗാമിയായ സൈറസ് പേർഷ്യൻ സാമ്രാജ്യത്തിന്റെ സ്ഥാപകനായി.
സാമ്രാജ്യത്തിന്റെ ചരിത്രം തേടുന്ന ആറുഗ്രന്ഥങ്ങളുടെ ഈ പരമ്പര സമാപിക്കുന്നത്  ബിസി 490-ൽ മാരത്തണിൽ ആഥൻസുമായി നടന്ന ഏറ്റുമുട്ടലിൽ ഡാരിയസിന്റെ പേർഷ്യൻ സൈന്യത്തിനു നേരിട്ട പരാജയത്തിലാണ്.
പേർഷ്യക്കെതിരെ ആഥൻസ് , തങ്ങളുമായി ശത്രുതയിൽ കഴിഞ്ഞിരുന്ന സ്പാർട്ടയുടെ സഹായം തേടിയിരുന്നെങ്കിലും സഹായം എത്തുന്നതിനു മുൻപു തന്നെ പേർഷ്യയുടെ തോൽവിയിൽ യുദ്ധം സമാപിച്ചിരുന്നു.
പേർഷ്യയുടെ സാമ്രാജ്യവികസനത്തിനു നേരിട്ട ആദ്യത്തെ  ആഘാതമായിരുന്നു അത്.
തെർമോപ്പിലി
ഒരു ദശകത്തിനു ശേഷം ഡാരിയസിന്റെ മകനും പിൻഗാമിയും ആയിരുന്ന സെർക്സസ്, ഗ്രീസിനെ പേർഷ്യൻ സാമ്രാജ്യത്തിൽ ലയിപ്പിച്ച് മാരത്തണിലെ പരാജയത്തിനു പകരം വീട്ടാൻ ശ്രമിച്ചു.
അവസാനത്തെ മൂന്നു പുസ്തകങ്ങളിൽ ആ ശ്രമത്തിന്റെയും അതിന്റെ അന്തിമപരാജയത്തിന്റെയും കഥയാണ്.
ഏഷ്യാമൈനറിലൂടെ മുന്നേറി, ഏഷ്യക്കും യൂറോപ്പിനും ഇടയിലുള്ള കടലിടുക്കായ 'ഹെല്ലസ്പ്പൊയ്ക'-യിൽ (ഹെല്ലസ്പോണ്ട് - ഡാർഡനെൽസ്) എത്തിയ പേർഷ്യൻ സൈന്യം കടലിടുക്കിനു കുറുകേ ഉണ്ടാക്കിയ വലിയ പാലവും തോണികളുടെ നിരയും കടന്നു യൂറോപ്പിലെത്തി .
ഈ മുന്നേറ്റത്തെ മദ്ധ്യപൂർവ ഗ്രീസിൽ തെർമോപൈലിയിലെ ചുരത്തിൽ തടഞ്ഞുനിർത്താൻ ഗ്രീസുകാർ ശ്രമിച്ചു.
അവിടെ പേർഷ്യൻ സൈന്യത്തെ നേരിട്ടത് ലിയോണിഡാസിന്റെ നേതൃത്വത്തിൽ 300 പേരടങ്ങിയ ഒരു ചെറിയ സ്പാർട്ടൻ പോരാളിസംഘം ആയിരുന്നു.
ധീരമായി പോരാടിയ ആ സൈന്യവ്യഹം ഒന്നടങ്കം കൊല്ലപ്പെട്ടെങ്കിലും അവരുടെ ചെറുത്തുനില്പ് പേർഷ്യൻ സൈന്യത്തിനു വലിയ ക്ഷതം വരുത്തി.
സലാമിസും മറ്റും
തുടർന്ന് ഗ്രീസിലൂടെ മുന്നേറിയ പേർഷ്യൻ സൈന്യത്തിനു മുന്നിൽ തീബ്സ് ഉൾപ്പെടെ പല യവനനഗരങ്ങളും കീഴടങ്ങി.
എന്നാൽ കീഴടങ്ങുന്നതിനു പകരം കപ്പലുകളിൽ നഗരം വിട്ടുപോവുകയാണ് ആഥൻസുകാർ ചെയ്തത്.
ശുന്യമായ നഗരത്തിൽ പ്രവേശിച്ച പേർഷ്യൻ സൈന്യം അതിനു തീയിട്ടു.
കരയിൽ പേർഷ്യയെ തടഞ്ഞുനിർത്തുന്നതിൽ പരാജയപ്പെട്ടെങ്കിലും ആഥൻസിന്റെ നാവികശക്തി ബാക്കി നിന്നിരുന്നു.
തെമിസ്റ്റൊക്ലീസ് എന്ന യവനനേതാവിന്റെ തന്ത്രങ്ങളിൽ പെട്ട്, വിസ്താരം കുറഞ്ഞ സലാമിസ് കടലിടുക്കിൽ ചെന്നെത്തിയ പേർഷ്യൻ നാവികവ്യൂഹം  ബിസി 480-ൽ അവിടെ നടന്ന യുദ്ധത്തിൽ നശിച്ചു.
ബിസി 479-ൽ നടന്ന പ്ലറ്റിയേയിലെ യുദ്ധത്തിൽ പേർഷ്യൻ സൈന്യത്തിനു നേരിട്ട സമ്പൂർണ്ണപരാജയത്തോടെ പേർഷ്യയുടെ വികസനമോഹത്തിന് വിരാമമായി.
പേർഷ്യൻ പടയിൽ അവശേഷിച്ചതിനെ വേട്ടയാടിയ ഗ്രീക്കുകാർ ഏഷ്യാമൈനറിലെ മൈക്കലിയിൽ (Mycale) അതിനെ ഇല്ലായ്മ ചെയ്യുന്നതോടെ ചരിത്രം സമാപിക്കുന്നു.
വിമർശനങ്ങൾ കുറവുകൾ ഹെറോഡോട്ടസും തുസ്സിഡിഡീസും
ഗ്രീസിന്റെ ശക്തികളിലൂന്നിയും പേർഷ്യയുടെ കുറവുകൾ പെരുപ്പിച്ചു കാട്ടിയും മുന്നോട്ടുപോകുന്ന ഹെറോഡോട്ടസിന്റെ ആഖ്യാനം ആധുനികകാലത്തെ പ്രചാരണസാഹിത്യങ്ങളുടെ ജനുസ്സിൽ പെടുന്നുവെന്നും പേർഷ്യക്കെതിരെയുള്ള ഒത്തൊരുമിപ്പിന് ഗ്രീക്കുകാരെ പ്രേരിപ്പിക്കുക എന്ന ലക്ഷ്യം അതിനുണ്ടായിരുന്നെന്നും എച്ച്.ജി.വെൽസ് അഭിപ്രായപ്പെട്ടിട്ടുണ്ട്.
തന്റെ വിശ്വചരിത്രാവലോകനത്തിൽ (Glimpses of World History) ഹെറോഡോട്ടസിന്റെ രചനയിലെ കൗതുകങ്ങൾ എടുത്തുകാട്ടുന്ന ജവഹർലാൽ നെഹ്രുവും അതിലെ പക്ഷപാതം തിരിച്ചറിയുന്നു.
അതേസമയം യുദ്ധവുമായി ബന്ധപ്പെട്ട തർക്കങ്ങളിൽ ഇരുപക്ഷത്തിന്റേയും നിലപാടുകൾ അവതരിപ്പിക്കാനും പോരിൽ പേർഷ്യൻ പക്ഷം പ്രകടിപ്പിച്ച ബഹുമാന്യതകളും യുദ്ധവീര്യവും എടുത്തുപറയാനും ഹെറോഡോട്ടസ് മടി കാണിക്കുന്നില്ല.
ഒരു തലമുറക്കു ശേഷം ചരിത്രരചനയുടെ വഴിയിൽ അദ്ദേഹത്തെ പിന്തുടർന്ന് മറ്റൊരു മഹായുദ്ധത്തിന്റെ കഥയെഴുതിയ തുസ്സിഡിഡീസുമായി താരതമ്യം ചെയ്ത് ഹെറോഡോട്ടസിനെ വിമർശിക്കുക പതിവാണ്.
തന്റെ ചരിത്രം കല്പ്പിതകഥകളൊന്നും ഉൾക്കൊള്ളാത്തതിനാൽ വിരസമായേക്കാം എന്ന തുസ്സിഡിഡീസിന്റെ നിരീക്ഷണം തന്നെ ഹെറോഡോട്ടസിന്റെ പരോക്ഷവിമർശനമാകാം.
തുസ്സിഡിഡീസിന്റെ ഒന്നാം പുറമാണ് നേരായുള്ള ചരിത്രത്തിന്റെ തുടക്കമെന്നും അതിനുമുൻപുള്ള പുരാവൃത്തങ്ങളെല്ലാം കല്പിതകഥകളാണെന്നും പറയുന്ന ഡേവിഡ് ഹ്യൂമിന്റെ അഭിപ്രായവും ഹെറോഡോട്ടസിനെ ലക്ഷ്യം വച്ചുള്ളതാണ്.
കെട്ടുകഥകളും അസംഭവ്യതകളും കാടുകയറ്റങ്ങളും നിറഞ്ഞ രചനയെന്ന് ഹെറോഡോട്ടസിന്റെ കൃതി വിമർശിക്കപ്പെട്ടിട്ടുണ്ട്.
കൃതിയിലെ അബദ്ധങ്ങളും അവാസ്തവങ്ങളും മൂലം "ചരിത്രരചനയുടെ പിതാവ്" എന്ന പുകഴ്ചക്കൊപ്പം "നുണകളുടെ ജനകൻ"(Father of lies) എന്ന ദുഷ്പേരും അദ്ദേഹത്തിനു ലഭിച്ചു.
ഹെറോഡോട്ടസിന്റെ പ്രസിദ്ധമായ അബദ്ധങ്ങളിൽ ചിലത് ഇവയാണ്:‌- ആൽപ്സ് പർവതം അദ്ദേഹത്തിനു നദി ആയിരുന്നു.
ബാബിലോൺ ചക്രവർത്തി നബുക്കദ്നസ്സറെ അദ്ദേഹം സ്ത്രീ ആയി കരുതി എത്യോപ്യാക്കാരുടെ ശുക്ലത്തിന്റെ നിറം കറുപ്പാണെന്നും ഹെറോഡോട്ടസ് വിശ്വസിച്ചു.
കഥയുടെ സ്രോതസ്സ് കേട്ടുകേൾവി ആകുമ്പോഴാണ് ഹെറോഡോട്ടസ് അബദ്ധങ്ങളിൽ ചെന്നുചാടുന്നതെന്നും നേരിട്ടറിഞ്ഞ കാര്യങ്ങൾ പറയുമ്പോൾ അദ്ദേഹത്തിന്റെ ആഖ്യാനം വിശ്വസനീയമാണെന്നും ഇരുപതാം നൂറ്റാണ്ടിലെ പ്രസിദ്ധചരിത്രകാരൻ വിൽ ഡുറാന്റ് ചൂണ്ടികാണിച്ചിട്ടുണ്ട്.
കൗതുകങ്ങൾ ഹിമാലയത്തിലെ മാർമട്ട്: സ്വർണ്ണഖനനക്കാരായ ഭീമൻ ഉറുമ്പുകളായി ഹെറോഡോട്ടസിന്റെ വർണ്ണനയിൽ പ്രത്യക്ഷപ്പെടുന്നത്  ഈ ജന്തു ആകാം
അവിശ്വസനീയമെങ്കിലും കൗതുകകരമായ ഒട്ടേറെ 'അറിവുകൾ' ഹെറോഡോട്ടസിന്റെ ചരിത്രത്തിന്റെ നിറക്കൂട്ടിൽ ചേരുന്നു.
പേർഷ്യൻ സാമ്രാജ്യത്തിന്റെ കിഴക്കേ അതിർത്തിയിലെ ഇന്ത്യൻ പ്രദേശത്ത് കുറുക്കന്റെ വലിപ്പമുള്ള ഒരിനം ഉറുമ്പുകളുണ്ടെന്നും മാളങ്ങളിൽ ജീവിക്കുന്ന ഈ ജന്തു,  ഭൂമിക്കുള്ളിലെ സ്വർണ്ണാംശമുള്ള മണ്ണ് തുരന്നു മുകളിലെത്തിക്കുമെന്നും ഇന്ത്യാക്കാർ അങ്ങനെ മുകളിലെത്തുന്ന സ്വർണ്ണം ശേഖരിക്കുന്നെന്നുമാണ് ഹെറോഡോട്ടസിന്റെ  ഒരു കഥ.
അതിന്റെ വ്യാഖ്യാനങ്ങളും വാസ്തവികതയെ സംബന്ധിച്ച അന്വേഷണങ്ങളും ഇനിയും അവസാനിച്ചിട്ടില്ല.
ഹിമാലയപ്രാന്തങ്ങളിൽ ജീവിക്കുന്ന മൂഷികവർഗ്ഗത്തിൽ പെട്ട മാർമട്ട് എന്ന ജന്തുവാണ് ഹെറോഡോട്ടസിന്റെ ഭീമൻ ഉറുമ്പ് എന്നാണ് ഒരു  'കണ്ടെത്തൽ'.
ഹെറോഡോട്ടസ് അവതരിപ്പിക്കുന്ന മറ്റൊരു കൗതുകവർത്തമാനം പേർഷ്യയിലെ മസഗീറ്റൻ ഗോത്രത്തെ സംബന്ധിച്ചാണ്.
മസഗീറ്റന്മാർക്കിടയിൽ മനുഷ്യജീവിതത്തിന് സ്വാഭാവികമായ അന്ത്യം പതിവില്ലത്രെ.
പ്രായമായ മാതാപിതാക്കന്മാരെ മക്കൾ ബലിയിൽ കൊന്നശേഷം വേവിച്ചു തിന്നുകയാണു മസഗീറ്റന്മാരുടെ പതിവെന്ന് അദ്ദേഹം കരുതി.
ഈജിപ്തിലെ മനുഷ്യരും അവരുടെ വളർത്തുപൂച്ചകളുമായുള്ള സവിശേഷബന്ധത്തിന്റെ കൗതുകങ്ങളും ഹെറോഡോട്ടസ് പറയുന്നുണ്ട്.
മനുഷ്യഭാവചിത്രങ്ങൾ
ഹെറൊഡോട്ടസ് വരച്ചുകാട്ടുന്ന ചിത്രങ്ങളിൽ ചിലത്, ദീർഘമായ യുദ്ധപരമ്പരയിലെ നാടകീയമുഹൂർത്തങ്ങളിൽ മനുഷ്യന്റേയും പ്രകൃതിയുടേയും ഭാവങ്ങൾ വെളിവാക്കുന്നവയാണ്.
ഹെല്ലസ്പൊണ്ട് തരണം ചെയ്ത് യൂറോപ്പിലെത്താനായി തന്റെ സൈന്യം തീർത്ത പാലം കടൽക്കാറ്റിൽ തകർന്നപ്പോൾ കോപിതനായ പേർഷ്യൻ ചക്രവർത്തി സെർക്സസ് കടലിനു മുന്നൂറു ചാട്ടവാറടി കൊടുക്കുകയും കടലിൽ വിലങ്ങുകൾ ഇടുകയും കടലിനെ തീപ്പൊള്ളലേല്പിക്കുകയും ചെയ്തതായി ഹെറോഡൊട്ടസ് പറയുന്നു.
ചാട്ടവാറടിക്കൊപ്പം കടലിനെ ഇങ്ങനെ ശകാരിക്കാനും അദ്ദേഹം ഉത്തരവിട്ടത്രെ: “ കയ്പുനീരേ, നിനക്ക് ഒരുപദ്രവും ചെയ്യാത്ത തിരുമേനിയെ നീ ഉപദ്രവിച്ചതിനാൽ അവൻ നിന്നെ ശിക്ഷിക്കുന്നു.  നിനക്ക് ഇഷ്ടമായാലും ഇല്ലെങ്കിലും സെർക്സസ് ചക്രവർത്തി നിന്നെ കടന്നു പോവുക തന്നെ ചെയ്യും.  ഉപ്പുരുചിക്കുന്ന ചളിവെള്ളമായ നിനക്ക് ആരും ബലിയർപ്പിക്കാതിരിക്കുന്നതിൽ അത്ഭുതമില്ല. ”
ഇതിനൊക്കെ പുറമേ, തകർന്നു പോയ പാലത്തിന്റെ പണി നടത്തിയവരുടെ തലവെട്ടാനും സെർക്സസ് ഉത്തരവിട്ടത്രെ.
എന്നാൽ ഒടുവിൽ തന്റെ മഹാസൈന്യം കടൽ കടന്നു പോകുന്നത് കണ്ടപ്പോൾ ചക്രവർത്തി കരഞ്ഞതായും ഹെറോഡോട്ടസ് പറയുന്നു.
ആ ബൃഹദ്സംരംഭത്തിൽ പങ്കെടുത്ത വലിയ മനുഷ്യക്കൂട്ടത്തിൽ ഒരാൾ പോലും  നൂറു വർഷം കഴിയുമ്പോൾ ജീവിച്ചിരിപ്പുണ്ടാവില്ല എന്ന ചിന്തയിൽ മനസ്സ് കരുണാർദ്രമായപ്പോഴാണത്രെ ചക്രവർത്തി കരഞ്ഞത്.
അവലംബം ↑ New Oxford American Dictionary, "Herodotos", Oxford University Press ↑ ഹെറോഡോട്ടസ്, 100 Great Lives, Edited by John Canning, പ്രസാധകർ, Rupa Company (പുറങ്ങൾ 157-62) ↑ The Jesuit University of New York, Ancient History Sourcebook: 11th Brittanica: Herodotus Archived 2013-05-25 at the Wayback Machine .
1 2 3 വിൽ ഡുറാന്റ് , "ഗ്രീസിന്റെ ജീവിതം", സംസ്കാരത്തിന്റെ കഥ , രണ്ടാം ഭാഗം (പുറങ്ങൾ 430-32) ↑ The University of Adelaide, E-books@Adelaide, Herodotus (485 BC? - c. 420 BC), Biographical Note Archived 2012-12-31 at the Wayback Machine .
↑ "This history is indeed what we should now call propaganda - propaganda for Greece to unite and conquer Persia" എച്ച്. ജി. വെൽസ്, അ ബ്രീഫ് ഹിസ്റ്ററി ഓഫ് ദ വേൾഡ് (പുറം 88-89) ↑ "He was of course, partial to the Greeks, but his account is very interesting......"
ജവഹർലാൽ നെഹ്രു , വിശ്വചരിത്രാവലോകനം അദ്ധ്യായം 15 (പുറങ്ങൾ 38-43) - "പേർഷ്യയും ഗ്രീസും" ↑ "The Gold-digging Ants" Archived 2016-04-14 at the Wayback Machine .
, Herodotus, the Histories Livius.org, Ancient Warfare Magazine ↑ "Himalayas Offer Clue to Legend of Gold-Digging 'Ants'" ന്യൂയോർക്ക് ടൈംസ് ദിനപത്രത്തിലെ വാർത്ത, തിയതി - 1996 നവംബർ 24 ↑ ഹിസ്റ്ററീസ് ഒന്നാം പുസ്തകം 215-16 Archived 2013-01-09 at the Wayback Machine .
, Annotation of Text, David Turnbull and Patrick McNamara ↑ 1 2
ഹെറോൺ ഇംഗ്ലീഷ് വിലാസം https://ml.wikipedia.org/wiki/Herons
ഹെറോൺ ശുദ്ധജലത്തിൽ കാണുന്ന വലിയ ചുണ്ടുകളും, വലിയ കാലുകളുമുള്ള തീരദേശപക്ഷിയാണ്.
ആർഡെയിഡേ കുടുംബത്തിലാണ് ഇവയെ ഉൾപ്പെടുത്തിയിരിക്കുന്നത്.
64 തിരിച്ചറിയപ്പെട്ട വർഗ്ഗങ്ങൾ ഈ കുടുംബത്തിലുണ്ട്.
കാഴ്ചയിൽ ഈഗ്രറ്റുകളെപോലെയും ബൈറ്റേണിനെപ്പോലെയും അല്ലെങ്കിലും ഇവയ്ക്ക് ജൈവശാസ്ത്രപരമായ ചെറിയ വ്യത്യാസമാണുള്ളത്.
ക്സിഗ്ക്സാഗ് ഹെറോൺ ( Zebrilus undulatus ), ഈഗ്രറ്റ്, ബൈറ്റേൺ എന്നിവയും ഹെറോണിനോടൊപ്പം ആർഡെയിഡേ കുടുംബത്തിൽ മോണോഫൈലെറ്റിക് ഗ്രൂപ്പിലുൾപ്പെട്ടതാണ്.
വെള്ള നിറമുള്ള തൂവലുകളാൽ അലങ്കരിക്കപ്പെട്ടതാണ് ഹെറോൺ പക്ഷിയുടെ ശരീരം.
ഗ്രേ ഹെറോൺ , വൈറ്റ് -ഫേസെഡ് ഹെറോൺ , പസഫിക് റീഫ് ഹെറോൺ ( Egretta sacra ), ഗോലിയാത്ത് ഹെറോൺ , വൈറ്റ്-ഇയേർഡ് നൈറ്റ് ഹെറോൺ , പർപ്പ്ൾ ഹെറോൺ , ഇന്ത്യൻ പോണ്ട് ഹെറോൺ , ബ്ലാക്ക് ക്രൗൺഡ് നൈറ്റ് ഹെറോൺ എന്നിവ വിവിധ ഇനത്തിൽപ്പെട്ട ഹെറോണുകളാണ്.
വംശനാശഭീഷണി നേരിടുന്ന  വൈറ്റ്-ഇയേർഡ് നൈറ്റ് ഹെറോൺ എന്ന ഇനത്തിൽപ്പെട്ട പക്ഷിയെ ചൈനയിലെ സിഷുവാൻ പ്രവിശ്യയിൽ വനസംരക്ഷണ വകുപ്പ് കണ്ടെത്തിയിരുന്നു.
ലോകത്തിലുടനീളം ഈ ഇനത്തിൽപ്പെട്ട പക്ഷികൾ 1000-ത്തിൽ താഴെ മാത്രമാണെന്നാണ് കണക്കാക്കിയിട്ടുള്ളത്.
ഹെറോൺ എന്ന പദം ആദ്യമായി ഇംഗ്ലീഷ് ഭാഷയിൽ പ്രത്യക്ഷപ്പെട്ടത് 1300 ഓടെയാണ്.
പഴയ ഫ്രഞ്ച് ഹൈറോൺ, ഈറോൺ (പന്ത്രണ്ടാം നൂറ്റാണ്ട്), മുമ്പത്തെ ഹൈറോ (പതിനൊന്നാം നൂറ്റാണ്ട്), ഫ്രാങ്കിഷ് ഹൈഗിറോയിൽ നിന്ന് അല്ലെങ്കിൽ പ്രോട്ടോ-ജർമ്മനിക് * ഹൈഗ്രോ, * ഹ്രൈഗ്രോ എന്നിവയിൽ നിന്ന് ഉത്ഭവിച്ചിരിക്കാം.
ഹെറോണുകളെ ഷൈറ്റ്പോക്കുകൾ / ˈʃaɪtpoʊk /, അല്ലെങ്കിൽ യൂഫെമിസ്റ്റിക്കായി ഷൈക്ക്പോക്കുകൾ അല്ലെങ്കിൽ ഷൈപോക്കുകൾ എന്നും വിളിക്കുന്നു.
വെള്ളത്തിൽ മുന്നോട്ടു കുതിക്കുമ്പോൾ മലം വിസർജ്ജിക്കുന്ന സ്വഭാവമുള്ളതുകൊണ്ട് ഹെറോണുകൾക്ക് ഈ പേര് നൽകിയതായി വെബ്‌സ്റ്റേഴ്സ് നിഘണ്ടു സൂചിപ്പിക്കുന്നു.
ഓക്സ്ഫോർഡ് ഇംഗ്ലീഷ് നിഘണ്ടുവിന്റെ 1971 ലെ കോം‌പാക്റ്റ് പതിപ്പിൽ വടക്കേ അമേരിക്കയിലെ ചെറിയ ഗ്രീൻ ഹെറോൺ (ബ്യൂട്ടോറൈഡ്സ് വയർ‌സെൻ‌സ്) യുണൈറ്റഡ് സ്റ്റേറ്റ്സിൽ നിന്ന് ഉത്ഭവിച്ചതാണെന്ന് വിവരിക്കുന്നു.
1853 മുതൽ പ്രസിദ്ധീകരിച്ച ഒരു ഉദാഹരണം ഉദ്ധരിച്ച്.
ഓക്സ്ഫോർഡ് ഇംഗ്ലീഷ് നിഘണ്ടുവിൽ ഷിറ്ററോ അല്ലെങ്കിൽ ഷെഡെറോ പദങ്ങൾ ഹെറോണുകൾക്കായി ഉപയോഗിക്കുന്നു.
കൂടാതെ നേർത്തതും ദുർബലവുമായ വ്യക്തിയെ അർത്ഥമാക്കുന്ന അവഹേളിക്കുന്ന പദങ്ങളായും ഇത് പ്രയോഗിക്കുന്നു.
സ്‌കോട്ട്‌ലൻഡിലെ ജെയിംസ് ആറാമന്റെ (1566-1625) രാജകീയ ഉത്തരവിലെ ഗെയിംബേർഡുകളുടെ പട്ടികയിൽ ഈ പേര് ഒരു ഹെറോണിന് കാണാം.
ഷിറ്റെറോ ഷൈറ്റെഹെറോണിന്റെ ഒരു അപഭ്രംശ്ശബ്‌ദമാണെന്ന് ഓക്സ്ഫോർഡ് ഇംഗ്ലീഷ് നിഘണ്ടുവിൽ അനുമാനിക്കുന്നു.
വിവരണം ഈ യെല്ലോ ബിറ്റേന്റെ കഴുത്ത് പൂർണ്ണമായും ഉള്ളിലോട്ടുവലിഞ്ഞ് കാണപ്പെടുന്നു.
വലിയ കാലുകളും വലിയ കഴുത്തുമുള്ള വലിപ്പമേറിയതും എന്നാൽ ഇടത്തരം വലിപ്പമുള്ളതുമായ പക്ഷികളാണ് ഹെറോണുകൾ.
വളരെ ചെറിയ ആൺ-പെൺ രൂപവ്യത്യാസം ഈ പക്ഷികളിൽ കാണപ്പെടുന്നു.
ഹെറോണുകളിൽ ഏറ്റവും വലിയ ഇനമാണ് ഗോലിയാത്ത് ഹെറോൺ ( Ardea goliath ).
എഴുന്നേറ്റുനിൽക്കുമ്പോൾ ഇതിന് 140 സെന്റിമീറ്റർ പൊക്കമുണ്ട്.
പറക്കുമ്പോൾ ഹെറോണുകളുടെ കഴുത്ത് 's' ആകൃതിയിലായി കാണപ്പെടുന്നു.
ഹെറോണുകളുടെ തൂവലുകൾ മൃദുവാണ്.
നീല, കറുപ്പ്, ബ്രൗൺ, വെള്ള, ഗ്രെ എന്നീ നിറങ്ങളിൽ ഇവ കണ്ടുവരുന്നു.
ലാവ ഹെറോണുകൾ ഗാലപാഗോസ് ദ്വീപുകളിൽ കാണപ്പെടുന്നവയാണ്.
അവിടെ അവ ഇന്റർടിഡൽ, കണ്ടൽ പ്രദേശങ്ങളിലെ മത്സ്യങ്ങളെയും ഞണ്ടുകളെയും ഭക്ഷിക്കുന്നു.
ത്രിവർണ്ണ ഹെറോൺ ഫിഷിംഗ്, ചിറകുകൾ ഉപയോഗിച്ച് നിഴൽ സൃഷ്ടിക്കുന്നു സവിശേഷതകൾ
ഹെറോണുകളുടെ കുടുംബം അന്റാർട്ടിക്ക ഒഴികെ ലോകമെമ്പാടും വ്യാപിച്ചുകാണുന്നു.
ഇവ കോസ്മോപൊളിറ്റൻ ഡിസ്ട്രിബൂഷനിൽപ്പെട്ടതാണ്.
നീന്താനറിയാത്ത ജലപക്ഷികളായ ഇവ തടാകങ്ങളുടെയും നദികളുടെയും തീരങ്ങളിലും ചതുപ്പുകളിലും, കടൽതീരത്തും, കുളങ്ങളുടെ കരകളിലും ആണിത് കണ്ടുവരുന്നത്.
സമതലപ്രദേശങ്ങളിലാണ് കൂടുതൽ കാണുന്നത് എങ്കിലും ചില വർഗ്ഗങ്ങൾ ഉയർന്ന പർവ്വതങ്ങളിലും കണ്ടുവരുന്നു.
ഹെറോണുകൾ കൂടുതലും സഞ്ചാരസ്വഭാവമുള്ളവയാണ്.
കൂടാതെ ഇതിൽ ദേശാടനപക്ഷികളും കാണപ്പെടുന്നു.
ഓരോസ്ഥലങ്ങളിൽ പകുതി വീതം ദേശാടനം നടത്തുന്ന ഒരു ദേശാടനപക്ഷിയാണ് ഗ്രെ ഹെറോൺ.
പകുതി ദേശാടനം ബ്രിട്ടനിലാണെങ്കിൽ ഇവ ബാക്കി പകുതി സ്കാൻഡിനാവിയയിലായിരിക്കും.
ഇവ ഇരതേടുന്നതും ദേശാടനം നടത്തുന്നതും കൂട്ടമായിട്ടാണ്.
ഇരയെ കൈകാര്യം ചെയ്യുന്ന ഒരു ഗ്രേറ്റർ ഇഗ്രെറ്റ് ,വിഴുങ്ങുന്നതിന് മുമ്പ് അതിന്റെ ഇരയായ പല്ലിയെ കൈകാര്യം ചെയ്യുന്നു
ഹെറോണുകളും ബൈറ്റേണുകളും കീടഭോജികളാണ് .
തണ്ണീർത്തടങ്ങളിൽ കൂട്ടമായി ജീവിക്കുന്ന ഇവ ജലത്തിൽ വളരുന്ന ജീവികളെയാണ് ഭക്ഷണമാക്കുന്നത്.
യെല്ലോ-ക്രൗൺഡ് നൈറ്റ് ഹെറോണുകളുടെ ഇര ഞണ്ടുകളാണ് .
കറുത്ത ഹെറോണുകൾ ചിറകുകൾ പിടിച്ച് ഒരു കുട പോലുള്ള മേലാപ്പ് രൂപപ്പെടുത്തുന്നു ചിത്രശാല ബേർ-ത്രോട്ടെഡ് ടൈഗർ ഹെറോൺ ( Tigrisoma mexicanum ) ഗ്രേറ്റ് ബിറ്റേൺ ( Botaurus stellaris ) ഈസ്റ്റേൺ ഗ്രേറ്റ് ഇഗ്രെറ്റ് ( Ardea modesta ) ' ജോർജ്ജ് ഫ്രെഡറിക് വാട്ട്സ് ചിത്രീകരിച്ച ദി വൂണ്ടെഡ് ഹെറോൺ, 1837 ( വാട്ട്സ് ഗാലറി ) പസഫിക് റീഫ് ഹെറോൺ ഗോലിയാത്ത് ഹെറോൺ ക്സിഗ്ക്സാഗ് ഹെറോൺ അമേരിക്കൻ ബൈറ്റേൺ അവലംബം പുറത്തേയ്ക്കുള്ള കണ്ണി വിക്കിസ്പീഷിസിൽ Ardeidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) HeronConservation Heron Specialist Group of IUCN Heron videos Archived 2011-04-15 at the Wayback Machine .
ഹെലികോഡിസെറോസ് ഇംഗ്ലീഷ് വിലാസം https://ml.wikipedia.org/wiki/Helicodiceros
സ്പെയിനിലെ ബാലിയാറിക് ദ്വീപുകളിൽ വളരുന്ന ചേനയുടെ കുടുംബത്തിൽപ്പെട്ട ഒരു ചെടിയാണ് ഡെഡ് ഹോഴ്സ് ആരം ലില്ലി (Dead horse arum) എന്നറിയപ്പെടുന്ന ഹെലികോഡിസെറോസ് മസ്കിവോറസ് (Helicodiceros muscivorus) .
ഈ കുടുംബത്തിലെ പല ചെടികളെയും പോലെ ഈ ചെടിയുടെ പൂക്കൾക്കും വല്ലാത്ത നാറ്റമാണ്.
ഇതിന്റെ പൂവിന് കാഴ്ചയ്ക്കും ചീഞ്ഞ മാംസത്തിന്റെ രൂപമാണ് .
കോർസിക്ക , സാർഡിനിയ എന്നിവിടങ്ങളിൽ നിന്നുള്ള ഇതൊരു അലങ്കാര സസ്യമാണ്.
ഹെലികോഡിസെറോസ് എന്ന ജനുസ്സിലെ ഏക സ്പീഷീസാണ് ഇത്.
അരേസീ സസ്യകുടുംബത്തിലെ ഈ സസ്യം അരോയ്ഡി ഉപകുടുംബത്തിൽപ്പെട്ടതാണ്.
ഈ പൂവിന്റെ ദുർഗന്ധത്താൽ ആകർഷിക്കപ്പെടുന്ന ഈച്ചകൾ ചീഞ്ഞമാംസമാണെന്നു തെറ്റിദ്ധരിച്ച് പൂക്കളിൽ എത്തുന്നു.
ഈ സമയം  ചെടി പൂക്കളുടെ ചുറ്റുപാടിനേക്കാളും ഏതാണ്ട് 24 ഡിഗ്രി വരെ ചൂട് കൂട്ടുന്നു.
ചൂടു കൂടുമ്പോൾ ബാഷ്പീകരണത്തിന്റെ തോത് ഉയരുകയും ദുർഗന്ധം അന്തരീക്ഷത്തിൽ നന്നായി വ്യാപിക്കുകയും ചെയ്യുന്നു.
ഇങ്ങനെ ചുറ്റുപാടുമുള്ളതിനേക്കാൾ താപം ചെടികൾ കൂട്ടുന്ന പ്രതിഭാസത്തെ തെർമോജെനസിസ് (Thermogenesis) എന്നാണ് വിളിക്കുന്നത്.
ഇവിടെ സ്വന്തം പരാഗങ്ങൾ ഉപയോഗിക്കാതെ മറ്റു പൂക്കളിൽനിന്നുമുള്ള പരാഗങ്ങൾ ഉപയോഗിച്ച് പരാഗണം നടക്കാനായി ഈ ചെടി മറ്റൊരു വിദ്യ പുറത്തെടുക്കുന്നുണ്ട് (ഈ പ്രവർത്തിക്ക് പരപരാഗണം എന്നാണ് പറയുന്നത്).
രണ്ടുദിവസം നീണ്ടുനിൽക്കുന്ന ഒരു പ്രക്രിയയാണ് ഇത്.
ഈ ചേനയിലെ പരാഗണപ്രക്രിയയിൽ ആദ്യത്തെ ദിവസം പൂവിന്റെ സ്ത്രീഭാഗങ്ങൾ പരാഗണത്തിനു തയ്യാറാവുമ്പോൾ പുരുഷഭാഗങ്ങൾ പ്രായമെത്തിയിട്ടുണ്ടാവില്ല.
അടുത്ത ദിവസം പുരുഷഭാഗങ്ങൾ തയ്യാറാവുമ്പോഴേക്കും പൂവിന്റെ സ്ത്രീഭാഗങ്ങൾക്ക് പരാഗണത്തിനുള്ള കഴിവു നഷ്ടമായിട്ടുമുണ്ടാവും.
പരാഗണപ്രക്രിയയുടെ ആദ്യദിനം പൂവിന്റെ ചൂട് വർദ്ധിക്കുമ്പോഴേക്കും അതിൽ ആകൃഷ്ടരായ പ്രാണികൾ പൂവിനുള്ളിലേക്ക് കടന്നുചെല്ലുകയും പൂവിലെ മുള്ളുകൾ പോലുള്ള ഭാഗങ്ങളിൽ തടഞ്ഞ് തിരിച്ചിറങ്ങാൻ വയ്യാത്തവിധം അതിനകത്ത് കുടുങ്ങിപ്പോവുകയും ചെയ്യുന്നു.
മറ്റുള്ള പൂക്കളിൽനിന്നും ഇറങ്ങിവരുന്ന ഇവയുടെ ദേഹമാകെ പുരണ്ട പരാഗങ്ങളാൽ പരാഗണം നടക്കുന്നു.
ഇതേസമയം, ഇതിനുള്ളിൽ ഈച്ച മുട്ടയിടും.
രാത്രി മുഴുവൻ പൂവിന്റെയുള്ളിൽ അകപ്പെട്ട ഈച്ച പിറ്റേന്നാവുമ്പോഴേക്കും മുള്ളുകൾ വാടിപ്പോയതിനാൽ തുറന്നുകിട്ടിയ വഴിയിൽക്കൂടി പുറത്തെത്തും.
അപ്പോൾ പൂവിന്റെ ആൺഭാഗങ്ങൾ പരാഗരേണുക്കൾ തയ്യാറായിരിക്കും.
പൂമ്പൊടിയിൽ പുരണ്ട ഈച്ച അടുത്ത പൂവ് തേടി പറക്കുന്നു.
ചിത്രശാല H. muscivorus in bloom Inflorescence close-up അവലംബങ്ങൾ 1 2 ↑ H. muscivorus at International Plant Names Index ↑ D. crinitus at Lemaire, Charles.
Flore des serres et des jardins de l’Europe (1849) Archived September 27, 2011, at the Wayback Machine .
↑ S. Castroviejo et al. (eds.) (2008).
Flora Iberica 18: 1-420.
Real Jardín Botánico, CSIC, Madrid.
↑ Altervista Flora Italiana, Gigaro mangiamosche, Helicodiceros muscivorus (L. Fil.) Engler ↑ R, S., Seymour, M., Gibernau.
, and S.A Pirintsos.
(2009), Thermogenesis of three species of Arum from Crete.
Plant, Cell Environment, 32:1467-1476.doi: 10.1111/j.1365-3040.2009.02015.x. http://onlinelibrary.wiley.com/do/10.1111/j.1365-3040.2009.02015.x/full ↑ ↑ Stensmyr, Marcus C., et al. “Pollination: Rotting Smell of Dead- Horse Arum Florets.”
Nature 420.6916 (2002): 625-6.
↑ https://children.manoramaonline.com/padhippura/dead-horse-arum.html ബാഹ്യ ലിങ്കുകൾ Helicodiceros muscivorus എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Araceum: Helicodiceros muscivorus page International Aroid Soiety: Helicodiceros muscivorus Archived 2006-12-11 at the Wayback Machine .
photo Pacific Bulb Society: Helicodiceros muscivorus Dead Horse Arum (with pictures and video) on www.realmonstrosities.com
ഹെക്സ്ബഗ് ഇംഗ്ലീഷ് വിലാസം https://ml.wikipedia.org/wiki/Hexbug
ഇന്നൊവേഷൻ ഫസ്റ്റ് വികസിപ്പിച്ചതും വിതരണം ചെയ്തതുമായ ഒരു സ്വയം പ്രവർത്തിപ്പിക്കുന്ന യന്ത്ര കളിപ്പാട്ടങ്ങളുടെ ഒരു ബ്രാൻഡാണ് ഹെക്സ്ബഗ്.
ബീം റോബോട്ടിക്സ് ഉപയോഗിച്ച് ഹെക്സ്ബഗ്-നെ പ്രചോദിപ്പിക്കുകയും അതിലെ പല ഘടകങ്ങളും ഉപയോഗിക്കുകയും ചെയ്യുന്നു.
ആദ്യം അമേരിക്കയിലെ റേഡിയോഷാക്ക് വഴി പുറത്തിറക്കിയെങ്കിലും ഇന്ന് മിക്ക റീട്ടെയിൽ സ്റ്റോറുകളിലൂടെയും വിറ്റഴിക്കപ്പെടുന്നു.
ഇവയും കാണുക Hexapod (robotics) അവലംബം പുറം കണ്ണികൾ Hexbug എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Innovation First, Inc. HEXBUG Micro Robotic Creatures Official Site
ഹെട്രോസൈക്ലിക് രാസസംയുക്തങ്ങൾ structures and names of common and not so common heterocycle compounds Pyridine, a heterocyclic compound cyclo -Octasulfur, a homocyclic compound
രണ്ടോ അതിലധികമോ മൂലകങ്ങൾ വലയത്തിനുള്ളിൽ ഉൾപ്പെട്ടിട്ടുള്ള വലയ ആകൃതിയുള്ള രാസസംയുക്തങ്ങളാണ് ഹെട്രോസൈക്ലിക് രാസസംയുക്തങ്ങൾ .
ഹെട്രോസൈക്കിളുകളെ സംബന്ധിച്ച പഠനങ്ങൾ നടത്തുന്ന ഓർഗാനിക് രസതന്ത്രശാഖയാണ് ഹൈട്രോസൈക്ലിക് രസതന്ത്രം .
ന്യൂക്ലിക് അമ്ലങ്ങൾ, വിവിധ മരുന്നുകളിലെ സംയുക്തങ്ങൾ, ജൈവ രാസവസ്തുക്കൾ ( സെല്ലുലോസും ബന്ധപ്പെട്ട സംയുക്തങ്ങളും), പ്രകൃത്യാ ഉള്ളതും കൃത്രിമമായി നിർമ്മിക്കപ്പെട്ടവയുമായ വിവിധതരം ചായങ്ങൾ തുടങ്ങിയവ.
ഹെങ്കീലിയ പ്രദീപിയാന ഇംഗ്ലീഷ് വിലാസം https://ml.wikipedia.org/wiki/Henckelia_pradeepiana ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോഴിക്കോട് ജില്ലയിലെ വയനാടൻ മലനിരകളോട് ചേർന്നുകിടക്കുന്ന ജില്ലയിലെ വെള്ളരിമലയിൽ നിന്നും കണ്ടെത്തിയ സസ്യമാണ് ഹെങ്കീലിയ പ്രദീപിയാന ( ശാസ്ത്രീയനാമം : Henckelia pradeepiana ) .
ഈ സസ്യത്തെ ആദ്യമായി കണ്ടെത്തിയ ഡോ. എം.കെ. പ്രദീപിനോടുള്ള ബഹുമാനാർഥമാണ് ചെടിക്ക് ഈ പേരു നൽകിയത് .
ജസ്‌നീറിയേസി സസ്യകുടുംബത്തിൽ ഉൾപ്പെടുന്നതാണ് ഈ സസ്യം.
ചെറു ഭൂകാണ്ഡങ്ങളും ഒറ്റയായുള്ള ഇലകളും ഗോളാകൃതിയുള്ള ഫലങ്ങളും വ്യത്യസ്തമായ നീളത്തിൽ ജോഡിതിരിഞ്ഞ പൂങ്കുലകളുമാണ് ഈ സസ്യത്തിനുള്ളത്.
മഴക്കാലം ആരംഭിക്കുന്നതോടെ മുളയ്ക്കുന്ന ചെടികൾ ജൂലൈ - ഓഗസ്റ്റ് മാസങ്ങളിൽ പുഷ്പിക്കുന്നു.
ഒക്ടോബർ മാസം അവസാനിക്കുന്നതോടെ കായ്കൾ പൊട്ടുകയും ചെടി നശിച്ചുപോകുകയും ചെയ്യുന്നു.
ഡോ. എം.കെ. പ്രദീപാണ് ഈ സസ്യത്തെ ആദ്യമായി കണ്ടെത്തിയത്.
1997-ൽ അദ്ദേഹം വെള്ളരിമല പ്രദേശത്ത് നിന്ന് സസ്യത്തെ കണ്ടെത്തി ശേഖരിച്ചിരുന്നു.
എന്നാൽ ഈ കണ്ടെത്തൽ സ്ഥിരീകരിക്കാനായി സസ്യത്തിന്റെ കൂടുതൽ സാമ്പിളുകൾ ലഭിച്ചിരുന്നില്ല.
പിന്നീട് കാലിക്കറ്റ് യൂണിവേഴ്‌സിറ്റിയിലെ സസ്യശാസ്‌ത്ര വിഭാഗത്തിലെ പ്രൊഫ. സന്തോഷ് നമ്പിയും സസ്യ ഗവേഷകനായ കെ.എം. മനുദേവും ഉൾപ്പെട്ട സംഘം 2012-ൽ പ്രദേശത്തുനിന്നും കൂടുതൽ സസ്യങ്ങളെ കണ്ടെത്തി.
മുത്തപ്പൻപുഴയുടെ വനപ്രദശത്തുനിന്നുമാണ് ഇവയെ കണ്ടെത്തിയത് .
ഈ സസ്യത്തെ ആദ്യമായി കണ്ടെത്തിയ ഡോ. എം.കെ. പ്രദീപിനോടുള്ള ബഹുമാനാർഥം ഇതിന് ഹെങ്കീലിയ പ്രദീപിയാന എന്ന പേരും നൽകി.
ഹെജ് സൊക്കോലി ഇംഗ്ലീഷ് വിലാസം https://ml.wikipedia.org/wiki/Hej_Soko%C5%82y ഗാനത്തിന്റെ രചയിതാവാണെന്ന് വിശ്വസിക്കുന്ന സംഗീതജ്ഞരിൽ ഒരാളായ തോമാസ് പാദുര (1801-1871) ഗാനത്തിന്റെ രചയിതാവെന്ന് വിശ്വസിക്കപ്പെടുന്ന സംഗീതസംവിധായകരിലൊരാളായ മാസിജ് കമിയസ്കി (1734-1821)
ഒരു പോളിഷ്-ഉക്രേനിയൻ നാടോടി ഗാനമാണ് ഹെജ് സൊക്കോലി (ഹേയ്, ഫാൽക്കൺസ്, പോളിഷ്: ഹെജ്, സൊക്കോലി, ഉക്രേനിയൻ: Гей,), ശരിയായ ശീർഷകം Żal za Ukraina (ഉക്രെയ്നിനായി ഖേദിക്കുന്നു) അല്ലെങ്കിൽ Na Zielony Ukrainie (ഹരിത ഉക്രെയ്നിൽ).
ഗാനത്തിന്റെ കർത്തൃത്വം പൂർണ്ണമായും ഉറപ്പില്ല.